Ako je to s prenosom syfilisu, ktorá forma prenosu je najčastejšia?
Najpravdepodobnejším spôsobom , akým sa môžete nainfikovať, je pohlavný styk. Prenos dotykom alebo inou formou je ojedinelý, podobne to platí aj pri transfúzii krvi. Infekčnosť ochorenia zároveň nie je vždy 100 %, v ďalších štádiách postupne klesá.
Najväčší výskyt tohto pohlavne prenosného ochorenia bol naposledy zaznamenaný v polovici 20. storočia. Odvtedy sa aj vďaka masívnym akciám zameraným na preliečovanie znížila početnosť chorých, no od 90. rokov znova výskyt syfilisu u nás pozvoľne rastie.